**2014–2020 M. EUROPOS SĄJUNGOS FONDŲ INVESTICIJŲ VEIKSMŲ PROGRAMOS 7 PRIORITETO „KOKYBIŠKO UŽIMTUMO IR DALYVAVIMO DARBO RINKOJE SKATINIMAS“**

**PRIEMONĖS NR. 07.1.1-CPVA-V-304 PROJEKTŲ FINANSAVIMO SĄLYGŲ APRAŠO (TOLIAU - APRAŠAS)**

**DERINIMO PAŽYMA NR. 1**

|  |  |  |
| --- | --- | --- |
| **Institucijos pavadinimas, rašto data ir numeris** | **Pastabos ir pasiūlymai** | **Žyma apie priimtas ir nepriimtas (nurodyti motyvus) pastabas ir pasiūlymus** |
| Centrinė projektų valdymo agentūra, 2015-08-06 raštas Nr. 2015/2-6201 | 1. Rekomenduojama Apraše atsisakyti reikalavimo atlikti tik vienos rinkodaros plane nurodytos alternatyvos analizę, vietoj jo nustatant reikalavimą projekto alternatyvas nagrinėti vadovaujantis Optimalios projekto įgyvendinimo alternatyvos pasirinkimo kokybės vertinimo metodika, patvirtinta 2014–2020 metų Europos Sąjungos struktūrinių fondų investicijų veiksmų programos valdymo komiteto 2014 m. spalio 13 d. posėdžio sprendimu protokolas Nr. 35 (toliau – Optimalios projekto įgyvendinimo alternatyvos pasirinkimo kokybės vertinimo metodika (atitinkamai turi būti patikslintas Aprašo 24.1.1. papunktis (dabartinio Aprašo 25.1.1.1. papunktis), Aprašo 1 priedo 7.1.4. papunktis), nes:* pagal Integruotų teritorijų vystymo programų rengimo ir įgyvendinimo gairių, patvirtintų Lietuvos Respublikos vidaus reikalų ministro 2014 m. liepos 11 d. įsakymu Nr. 1V- 480, 6 priedą nėra privaloma atlikti projekto, finansuojamo pagal 2014–2020 metų Europos Sąjungos struktūrinių fondų investicijų veiksmų programą, įgyvendinimo alternatyvų analizę, todėl alternatyvos gali būti neišnagrinėtos;
* rinkodaros planas nėra dokumentas, kuriame būtų išanalizuotos ir palygintos tarpusavyje skirtingos projekto įgyvendinimo alternatyvos, siekiančios to paties projekto tikslo, o tik parodoma, koks galėtų būti vienas iš projekto įgyvendinimo variantų (alternatyvų).

Jei alternatyvų analizė nėra atlikta priemonės ar strategijos lygmenyje, alternatyvų analizė turi būti atliekama projekto lygmenyje.  | **Atsižvelgta.**Pakoreguotas Aprašo 25.1.1.1. papunktis kad investicijų projekte pareiškėjas turi išnagrinėti projekto alternatyvas vadovaujantis Optimalios projekto įgyvendinimo alternatyvos pasirinkimo kokybės vertinimo metodika. Aprašo 1 priedo 7.1.4. papunktyje išbrauktas žodis „Netaikoma“. |
|  | 2. Rekomenduojama patikslinti Aprašo 24.2. papunktį (dabartinio Aprašo 25.1.1.2. papunktį), nurodant, kad kai planuojamos kompleksinės investicijos į pastatą (energijos efektyvumą didinančios priemonės ir kultūros infrastruktūros atnaujinimas), turėtų būti rengiamas vienas investicijų projektas visam projektui pagal Investicijų projektų, kuriems siekiama gauti finansavimą iš Europos Sąjungos struktūrinės paramos ir/ar valstybės biudžeto lėšų, rengimo metodiką, patvirtintą VŠĮ Centrinės projektų valdymo agentūros direktoriaus 2014 m. gruodžio 31 d. įsakymu Nr. 2014/8-337 „Dėl viešojo ir privataus sektorių partnerystės projektų rengimo ir įgyvendinimo metodinių rekomendacijų patvirtinimo“. Investicijų projekte turi būti aiškiai išskirti investavimo į energijos efektyvumą didinančios priemones ir kultūros infrastruktūros modernizavimą tikslai bei, atitinkamai, atskirtos investavimo lėšos. | **Atsižvelgta.**Pakoreguotas Aprašo 25.1.1.2. papunktis, kad kai investicijos į energijos vartojimo efektyvumą didinančias priemones sudaro 20 proc. ar daugiau pastato atnaujinimui planuojamos investicijų sumos, o energijos vartojimo audite nurodytas investicijų į energijos vartojimo efektyvumą didinančių priemonių atsipirkimo laikotarpis atitinka Viešųjų pastatų energinio efektyvumo didinimo programoje, patvirtintoje Lietuvos Respublikos Vyriausybės 2014 m. lapkričio 26 d. nutarimu Nr. 1328 „Dėl viešųjų pastatų energinio efektyvumo didinimo programos patvirtinimo“, nurodytą atsipirkimo laikotarpį, turi būti rengiamas investicijų projektas, kuriame išskiriamos 2 investavimo kryptys. |
|  | 3.Siūloma atsisakyti nuostatos dėl investicijų projekto parengimo sumos dydžio ribojimo, kadangi nėra oficialių duomenų, kuriais būtų galima pagrįsti investicijų projektų parengimo išlaidų ribojimą (Aprašo 35 punktas, dabartinio Aprašo 37 punktas).  | **Neatsižvelgta.**Aprašo 37 punkte numatytam investicijų projektų parengimo išlaidų ribojimo pagrindimui Lietuvos Respublikos kultūros ministerija (toliau – Ministerija) atliko investicijų projektų rengimo ir konsultavimo paslaugas teikiančių įmonių apklausą. Todėl Apraše numatytas ribojimas pagrindžiamas oficialiais duomenimis. |
|  | 4. Elektroniniu paštu pateikti pasiūlymai dėl techninio pobūdžio aspektų korekcijų. | **Atsižvelgta.**Pakoreguoti atitinkami Aprašo punktai ir priedai. |
| Lietuvos Respublikos energetikos ministerija, 2015-08-04 raštas Nr. (18.9-17)3-2165 | 1. Siūlytume atsisakyti „didelės apimties projekto“ sąvokos, kadangi ji yra apibrėžta Aprašo projekto 2.2. ppapunktyje minimose Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą, taisyklėse, patvirtintose Lietuvos Respublikos Vyriausybės 2014 m. birželio 4 d. nutarimu Nr. 528 „Dėl Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą“ (Aprašo 4.4. papunktis). | **Atsižvelgta.**Apraše išbraukta „didelės apimties projekto“ sąvoka, tačiau siekiant Aprašo nuostatų aiškumo, Aprašo 19 punktas papildytas išnaša su nuoroda, kokiame dokumente ši sąvoka yra apibrėžta.  |
|  | 2. Siūlytume numatyti ilgiausią galimą projektų įgyvendinimo trukmę. | **Neatsižvelgta.**Vadovaujantis Pavyzdine Projektų finansavimo sąlygų aprašo forma, patvirtinta 2014–2020 metų Europos Sąjungos struktūrinės paramos administravimo darbo grupės, sudarytos Lietuvos Respublikos finansų ministro 2013 m. liepos 11 d. įsakymu Nr. 1K-243 „Dėl darbo grupės sudarymo“, 2014 m. lapkričio 14 d. posėdžio protokolu Nr. 11 (toliau – Pavyzdinė aprašo forma), Ministerija rengdama Aprašą pasirenka, kokią formuluotę nurodyti: projektų įgyvendinimo trukmės ar projektų veiklų pabaigos. Atsižvelgiant į priemonės lėšomis finansuotinų projektų specifiškumą, negalima visiems projektams nustatyti vieningos projektų įgyvendinimo trukmės, todėl nustatoma data, iki kada turi būti baigtos projekto veiklos. |
|  | 3. Vadovaujantis 2015 m. gegužės 6 d. Lietuvos Respublikos finansų ministro įsakymu Nr. 1K-160 patvirtintu Projektų administravimo ir finansavimo taisyklių pakeitimu, pagal 671 punktą siūlytume nuorodą „[www.esinvesticijos.lt](http://www.esinvesticijos.lt)“ patikslinti į „[www.finmin.lt](http://www.finmin.lt)“ (Aprašo 24.1. papunktis, dabartinio Aprašo 25.1.1. papunktis). | **Atsižvelgta.**Pakoreguoti Aprašo 25.1.1. ir 40.1. papunkčiai. |
|  | 4. Atkreipiame dėmesį, kad neigiamo atsakymo iš UAB „Viešųjų investicijų plėtros agentūros“dėl finansavimo iš Energijos efektyvumo fondo, finansuojamo Europos regioninės plėtros fondo lėšomis, atveju, pastatų valdytojai, kurių pastatai įtraukti į Lietuvos Respublikos energetikos ministro įsakymu kasmet tvirtinamą Tinkamų atnaujinti pastatų sąrašą, turi teisę kreiptis finansavimo grąžintinos subsidijos būdu į Lietuvos Respublikos energetikos ministeriją. Todėl siūlome tai numatyti projektų finansavimo sąlygų aprašuose. (Aprašo 24.1.3.2., 36.1., 37.5 papunkčiai, dabartinio Aprašo 25.1.3. papunktis, 38 punktas, 40.5. papunktis).  | **Neatsižvelgta.**Grąžintinos subsidijos klausimas turėtų būti sprendžiamas ministerijų lygmeniu planuojant konkretaus projekto finansavimo šaltinius. Tinkamai suorientuoti pareiškėją yra sudėtinga, nes Tinkamų atnaujinti pastatų sąrašas keičiasi kasmet, nėra aiškumo, ar konkretus projektas bus ir kada į jį įtrauktas, todėl tokia nuostata neturėtų būti minima Apraše. Taip pat, nėra aiškus subsidijos ir grąžintinos subsidijos derinimo mechanizmas. |
|  | 5. Atkreipiame dėmesį, kad planuoti investicijas į energijos vartojimo efektyvumą didinančias priemones pagal Veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ Nr. 04.3.1-VIPA-V-101 priemonę „Valstybei nuosavybės teise priklausančių pastatų atnaujinimas“, galės tik pastatai esantys Lietuvos Respublikos energetikos ministro įsakymu kasmet tvirtinamame Tinkamų atnaujinti pastatų sąraše. (Aprašo 24.1.3.3. papunktis, dabartinio Aprašo 25.1.1.2. papunktis). | **Neatsižvelgta.**Žiūrėti atsakymą į 4 pastabą.  |
|  | 6. Prašytume patikslinti, kad energijos vartojimo auditas turi būti parengtas ne anksčiau kaip 2014 m. sausio 1 d. (Aprašo 24.2. papunktis, dabartinio Aprašo 25.1.3. papunktis). | **Neatsižvelgta.**Reikalavimai, susiję su priemonės Nr. 04.3.1-FM-F-105 „Energijos vartojimo efektyvumo didinimas viešojoje infrastruktūroje“ finansavimo sąlygomis, turėtų būti nurodomi tik tos priemonės projektų finansavimo sąlygų apraše.  |
|  | 7. Rekomenduojame patikslinti Aprašo 32 punkto (dabartinio Aprašo 34 punkto) formuluotę, kadangi nėra pakankamai aišku, ar projekto vykdytojo ir (ar) partnerio lėšų dalis gali viršyti bendrą projekto išlaidų vertę. | **Atsižvelgta.**Pakoreguota Aprašo 34 punkto formuluotė. |
|  | 8. Atkreipiame dėmesį, kad Lietuvos Respublikos energetikos ministerija taip pat planuoja finansuoti investicijų projekto parengimo išlaidas, todėl siūlytume numatyti sąlygą, kad, jei investicijų projektas finansuojamas Lietuvos Respublikos energetikos ministerijos priemonių lėšomis, jos nėra laikomos tinkamomis finansuoti išlaidomis (Aprašo 35 punktas, dabartinio Aprašo 37 punktas). | **Neatsižvelgta.** Siūloma nuostata yra perteklinė. Investicijų projekto parengimo išlaidos gali būti finansuojamos tiek priemonės Nr. 07.1.1-CPVA-V-304, tiek ir priemonės Nr. 04.3.1-FM-F-105 lėšomis, todėl investicijų projekto finansavimo šaltinis bus nustatomas kiekvieno konkretaus projekto lygmeniu.  |
|  | 9. Atsižvelgiant į tai, kad šiame punkte apribojama investicijų projekto didžiausia galima finansuoti suma, siūlome įvertinti galimybę numatyti ir rinkodaros plano, jeigu jis būtų pateikiamas atskirai nuo investicijų projekto, didžiausią galimą finansuoti sumą (Aprašo 35 punktas, dabartinio Aprašo 37 punktas). | **Neatsižvelgta.**Apraše nėra tikslinga nustatyti rinkodaros plano parengimo išlaidų ribojimo, nes rinkodaros planai jau yra parengti ir įvertinti, o išlaidos patirtos. |
|  | 10. Prašytume papildyti punktą „36.2. ~~energetinis~~ energijos vartojimo auditas ir investicijų projektas parodė, kad investicijų atsipirkimo laikotarpis neatitinka Viešųjų pastatų energinio efektyvumo didinimo programoje nurodyto atsipirkimo laikotarpio ir todėl buvo nuspręsta ~~nerengti energijos vartojimo efektyvumą didinančių priemonių investicijų projekto bei~~ nesikreipti finansavimo į UAB „Viešųjų investicijų plėtros agentūrą“ pagal priemonę Nr. 04.3.1-FM-F-105 „Energijos vartojimo efektyvumo didinimas viešojoje infrastruktūroje“ arba į Lietuvos Respublikos energetikos ministeriją pagal priemonę Nr. 04.3.1-VIPA-V-101 „Valstybei nuosavybės teise priklausančių pastatų atnaujinimas“, jei energijos vartojimo auditas ir investicijų projektas parodė, kad kiekvienos projekte pasirinktos įgyvendinti energijos efektyvumo didinimo priemonės paprastasis atsipirkimo laikas neatitinka priemonės Nr. 04.3.1-VIPA-V-101 projektų atrankos kriterijuose nurodyto paprastojo atsipirkimo laiko“ (Aprašo 36.2. papunktis, dabartinio Aprašo 38 punktas). | **Neatsižvelgta.**Žiūrėti atsakymą į 4 pastabą. Taip pat pastebėtina, kad sprendimą rengti investicijų projektą, kuriame išskiriamos 2 investavimo kryptis, lems energijos vartojimo audito išvada. Tai pat buvo pakeista 38 punkto formuluotė, nurodant, kad „Pagal Aprašą energijos vartojimo audito ir pastato energinio naudingumo sertifikato išlaidos laikomos netinkamomis finansuoti, kai investicijos į energijos vartojimo efektyvumą didinančias priemones sudaro mažiau nei 20 proc. pastato atnaujinimui planuojamos investicijų sumos.“. |
|  | 11. Prašytume „energetinio audito“ sąvoką patikslinti į „energijos vartojimo auditą“ (Aprašo 24.2, 36, 36.2, 37.5 papunkčiai, dabartinio Aprašo 25.1.3. papunktis, 38 punktas, 40.5. papunktis). | **Atsižvelgta.**Pakoreguoti susiję Aprašo papunkčiai. |
| UAB Viešųjų investicijų plėtros agentūra, 2015-07-30 raštas Nr. 2015/2-268 | 1. Apraše naudojamą sąvoką „energetinis auditas“ tikslinga pakeisti į „energijos vartojimo audito ataskaita“ bei nurodyti, kad ataskaita turi būti parengta pagal Išsamiojo energijos, energijos išteklių ir šalto vandens vartojimo audito atlikimo viešojo naudojimo paskirties pastatuose metodiką, patvirtintą Lietuvos Respublikos ūkio ministro 2008 m. balandžio 29 d. įsakymu Nr. 4-184 „Dėl išsamiojo energijos, energijos išteklių ir šalto vandens vartojimo audito atlikimo viešojo naudojimo paskirties pastatuose metodikos patvirtinimo“.
 | **Atsižvelgta iš dalies.**Sąvoka „Energinis auditas“ pakeista į sąvoką „energijos vartojimo auditas“.Siūloma nuostata dėl reikalavimo ataskaitai yra perteklinė, nes reikalavimai, susiję su priemonės Nr. 04.3.1-FM-F-105 „Energijos vartojimo efektyvumo didinimas viešojoje infrastruktūroje“ finansavimo sąlygomis, turėtų būti nurodomi tik tos priemonės projektų finansavimo sąlygų apraše. |
|  | 2. Siūlome Aprašo 21 punkte (dabartinio Aprašo 22 punkte) pakeisti „<...*projekto vykdymo laikotarpis*...>“ į „<...*projekto veiklų vykdymo laikotarpį*...>“, kadangi Aprašo 20 punkte (dabartinio Aprašo 21 punkte) nurodoma jog „<...*projektų veiklos turi būti baigtos*...>“. | **Neatsižvelgta.**Aprašo 22 punkto formuluotė atitinka Pavyzdinės aprašo formos formuluotę. |
|  | 1. Siūlome papildyti Aprašą nurodant laikotarpį, kada projektų veiklos gali būti pradėtos.
 | **Neatsižvelgta.**Pagal Aprašą tnkama projektų veiklos pradžios data atitinka Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (toliau – Projektų taisyklės) nuostatas, o Aprašas parengtas vadovaujantis Pavyzdine aprašo forma. Todėl atitinkami papildomi Projektų taisyklių punktai į Aprašą nėra perkeliami ir cituojami. |
|  | 1. Atsižvelgiant į tai, kad rengiamas Lietuvos Respublikos Vyriausybės 2014 m. lapkričio 26 d. nutarimo Nr. 1328 pakeitimas, kuriuo bus keičiama Viešųjų pastatų energetinio efektyvumo didinimo programa (toliau – Programa) ir vienas iš pakeitimo aspektų - bus nurodoma, kokios alternatyvos turi būti išnagrinėtos investicijų projekte, įgyvendinant viešųjų pastatų energinio efektyvumo didinimą, ir, kad projekto energijos vartojimo efektyvumą didinančios priemonės gali būti finansuojamos Agentūros, rekomenduojame papildyti Aprašo 24.4. papunktį (dabartinio Aprašo 25.2. papunktį) taip: „<..iki projektinio pasiūlymo pateikimo Ministerijai, pareiškėjas taip pat turi būti parengęs energijos vartojimo efektyvumo didinančių priemonių investicijų projektą, kuris turi remtis atnaujinamo pastato energijos vartojimo audito rezultatais, pagal Investicijų projektų metodiką ir (arba) Viešųjų pastatų energinio efektyvumo didinimo programą ir gavęs UAB „Viešųjų investicijų plėtros agentūra“ išvadą...>“.
 | **Atsižvelgta iš dalies.** Aprašo 25.1.3. papunktyje nurodytos sąlygos, kada rengiamas bendras investicijų projektas, apimantis 2 investavimo kryptis. Reikalavimai, susiję su priemonės Nr. 04.3.1-FM-F-105 „Energijos vartojimo efektyvumo didinimas viešojoje infrastruktūroje“ finansavimo sąlygomis, turėtų būti nurodomi tik tos priemonės projektų finansavimo sąlygų apraše. Apraše pateikiama nuoroda į priemonės Nr. 04.3.1-FM-F-105 finansavimo sąlygas.  |
|  | 1. Aprašo 24.1.4 papunktyje nurodoma, kad „<...investicijų projektas, į kurį netraukiamos planuojamos investicijos, susijusios su energijos vartojimo efektyvumą didinančiomis priemonėmis, rengiamas tais atvejais, kai pareiškėjas yra gavęs UAB „Viešųjų investicijų plėtros agentūra“ išvadą dėl energijos vartojimo efektyvumą didinančių priemonių projekto finansavimo. Tokiu atveju rengiami atskiri investicijų projektai...>. Atkreipiame Jūsų dėmesį, kad investicijų projektas, susijęs su energijos vartojimo efektyvumą didinančiomis priemonėmis, yra vienas iš privalomų 2015 m. gegužės 22 d. Agentūros generalinio direktoriaus įsakymu Nr. 2015/9-16 patvirtintos Centrinės valdžios viešojo pastato atnaujinimo (modernizavimo) paskolos paraiškos (toliau – Paskolos paraiška) priedų, kuris teikiamas su Paskolos paraiška. Gavus Agentūros išvadą dėl finansavimo, pakartotinai investicijų projektas tai daliai nerengiamas. Siekiant proceso aiškumo, rekomenduojame Aprašo 24.1.4 papunktį tikslinti taip „ <...jei pareiškėjas yra gavęs UAB „Viešųjų investicijų plėtros agentūra“ išvadą dėl energijos vartojimo efektyvumą didinančių priemonių projekto finansavimo, turi parengti atskirą investicijų projektą, į kurį netraukiamos planuojamos investicijos, susijusios su energijos vartojimo efektyvumą didinančiomis priemonėmis...>“.
 | **Atsižvelgta iš dalies.** Ši nuostata Apraše pakeista kita, atsižvelgiant į vykusio suinteresuotų institucijų dėl energijos efektyvumo priemonių ir subsidijos derinimo susitikimo rezultatus, todėl pastaba tapo neaktuali. Apraše pakoreguotas 25.1.3. papunktis „kai investicijos į energijos vartojimo efektyvumą didinančias priemones sudaro 20 proc. ar daugiau pastato atnaujinimui planuojamos investicijų sumos, o energijos vartojimo audite nurodytas investicijų į energijos vartojimo efektyvumą didinančių priemonių atsipirkimo laikotarpis atitinka Viešųjų pastatų energinio efektyvumo didinimo programoje nurodytą atsipirkimo laikotarpį, turi būti rengiamas investicijų projektas, kuriame išskiriamos 2 investavimo kryptys (investicijos išskirtos į energijos vartojimo efektyvumą didinančias priemones ir kultūros infrastruktūros atnaujinimo priemones).“. |
|  | 1. Rekomenduojame Apraše nurodyti detaliau, kokios gali būti energijos vartojimo efektyvumo didinimo priemonės arba papildyti nuoroda į Programą.
 | **Neatsižvelgta**.Reikalavimai, susiję su priemonės Nr. 04.3.1-FM-F-105 „Energijos vartojimo efektyvumo didinimas viešojoje infrastruktūroje“ finansavimo sąlygomis, turėtų būti nurodomi tik tos priemonės projektų finansavimo sąlygų apraše. Apraše pateikiama nuoroda į priemonės Nr. 04.3.1-FM-F-105 finansavimo sąlygas.  |
|  | 1. Siūlome patikslinti Aprašo 32 punktą (dabartinio Aprašo 34 punktą), nenurodant maksimalios projekto vykdytojo ir (ar) partnerio lėšų sumos dydžio, kadangi įžvelgiame riziką, jog, jei projekte bus įgyvendinamos energijos efektyvumą didinančios priemonės, kurias dengs projekto vykdytojas ir (ar) partneris savo lėšomis, išlaidos už šias priemones gali viršyti 5 mln. Eur tinkamų finansuoti išlaidų sumą.
 | **Atsižvelgta.**Pakoreguoti Aprašo 33 ir 34 punktai. |
|  | 1. Atsižvelgiant į 2014–2020 m. Rekomendacijomis dėl projektų išlaidų atitikties Europos Sąjungos struktūrinių fondų reikalavimams, patvirtintomis Žmogiškųjų išteklių plėtros veiksmų programos, Ekonomikos augimo veiksmų programos, Sanglaudos skatinimo veiksmų programos ir 2014–2020 metų Europos Sąjungos fondų investicijų veiksmų programos valdymo komitetų 2014 m. liepos 4 d. protokolu Nr. 34 , 12 punktą, siūlome Apraše nurodyti, kad Projekto vykdytojo ar partnerio sumokamas pirkimo ir (arba) importo PVM laikomas tinkamomis finansuoti išlaidomis tuo atveju, jei projekto vykdytojas ar partneris teisės aktų nustatyta tvarka neturi galimybės jo įtraukti į PVM atskaitą.
 | **Neatsižvelgta.**Siūloma nuostata yra nurodyta ir atitinka Projektų taisyklių nuostatas, o Aprašas parengtas vadovaujantis Pavyzdine aprašo forma. Todėl atitinkami papildomi Projektų taisyklių punktai į Aprašą nėra perkeliami ir cituojami. |
|  | 1. Siūlome patikslinti Aprašo 36 punktą (dabartinio Aprašo 38 punktą) nurodant, kad ir energetinio sertifikato išlaidos yra laikomos tinkamomis finansuoti.
 | **Atsižvelgta**.Pakoreguotas Aprašo 38 punktas, nurodant, kokiais atvejais pagal Aprašą energinio sertifikato išlaidos nėra tinkamos finansuoti (nesant punkte nurodytų aplinkybių, energinio sertifikato išlaidos laikomos tinkamomis finansuoti). |
| Lietuvos Respublikos ūkio ministerija, 2015-08-05 raštas Nr. (19.4-52)-3-4107 | 1. Atsižvelgiant į tai, kad projektus bus galima įgyvendinti su partneriais, siūlome Aprašą papildyti punktu „Partneriams keliami tie patys reikalavimai kaip ir pareiškėjui. Atsakomybė už projekto įgyvendinimą tenka pareiškėjui“.
 | **Atsižvelgta.**Aprašas papildytas 15 punktu. |
|  | 1. Siūlome įtraukti punktą, nurodantį nuo kada projekto išlaidos laikomos tinkamomis finansuoti.
 | **Neatsižvelgta.**Pagal Aprašą projektų išlaidų tinkamumo finansuoti laikotarpis atitinka Projektų taisyklių nuostatas, todėl atitinkami Projektų taisyklių punktai į Aprašą nėra perkeliami ir cituojami. |
|  | 1. Apraše nurodoma, kad finansuojamiems projektams įgyvendinti bus sudaromos dvišalės sutartys. Siūlome Apraše įtraukti punktą apie sutarčių keitimo tvarką (Aprašo 54 punktas, dabartinis Aprašo 57 punktas).
 | **Neatsižvelgta.**Sutarčių keitimo tvarka atitinka Projektų taisyklių nuostatas, o Aprašas parengtas vadovaujantis Pavyzdine aprašo forma. Todėl papildomi Projektų taisyklių punktai į Aprašą nėra perkeliami ir cituojami. |
| UAB „Teisa“, 2015-07-31 raštas Nr. S-1533. | 1. Rekomenduojama pakoreguoti Apraše nurodytą didžiausią projektui galimą skirti finansavimo lėšų sumą (Aprašo 29 punktas, dabartinis Aprašo 30 punktas).
 | **Neatsižvelgta.**Vadovaujantis 2013 m. gruodžio 17 d. Europos Parlamento ir Tarybos reglamento (ES) Nr. 1301/2013 dėl Europos regioninės plėtros fondo ir dėl konkrečių su investicijų į ekonomikos augimą ir darbo vietų kūrimą tikslu susijusių nuostatų, kuriuo panaikinamas Reglamentas (EB) Nr. 1080/2006 (OL 2013 L 347, p. 289), 3 straipsnio 1 dalies (e) punktu pagal šį Aprašą finansuojami tik mažos apimties infrastruktūros projektai. Vadovaujantis Europos Komisijos 2015 m. vasario 5 d. informacinio pranešimo nuostatomis, mažos apimties infrastruktūros projektai suprantami kaip projektai, kurių bendra projekto vertė yra iki 5 mln. eurų.  |
|  | 1. Pastebėta, kad Apraše nėra įvardinta data, nuo kada yra tinkamos finansuoti patirtos išlaidos, bei nuo kada Projektas gali būti pradėtas įgyvendinti. Rekomenduojame į Aprašą įtraukti tinkamų finansuoti išlaidų laikotarpį.
 | **Neatsižvelgta.**Pagal Aprašą projektų išlaidų tinkamumo finansuoti laikotarpis ir galima projektų veiklų pradžia atitinka Projektų taisyklių nuostatas, todėl atitinkami Projektų taisyklių punktai į Aprašą nėra perkeliami ir cituojami. |